cyanic-selkie/wikianc huggingface dataset:
Φατμά Νεσλισάχ Σουλτάν
Ζωή στην Αίγυπτο
Ο πρίγκιπας Αμπντέλ πέθανε το 1979 στην Κωνσταντινούπολη, όπου η Φατμά Νεσλισάχ Σουλτάν συνέχισε να ζει με την ανύπαντρη κόρη της, Πριγκίπισσα Ικμπάλ. Κατά τη στιγμή του θανάτου της, η Φατμά Νεσλισάχ Σουλτάν ήταν η πιο υψηλόβαθμη Οθωμανή πριγκίπισσα. Μετά το θάνατο του Ηγεμόνα Τζεμ Μπουρχανεντίν το 2008 και του Ηγεμόνα Οσμάν Ερτογρούλ το 2009, ήταν το τελευταίο επιζών μέλος της Οθωμανικής Δυναστείας που είχε γεννηθεί κατά τη διάρκεια της οθωμανικής εποχής.
Οικογένεια
Η Φατμά Νεσλισάχ Σουλτάν και ο Πρίγκιπας Μοχάμεντ Αμπντέλ της Αιγύπτου είχαν δύο παιδιά:
Εξωτερικοί σύνδεσμοι
Κατηγορία:Οθωμανοί
Γεώργιος Πονηρίδης
Ο Γεώργιος Πονηρίδης (Κωνσταντινούπολη, 1887 ή 1892 - Αθήνα, 31 Μαρτίου 1982) ήταν Έλληνας συνθέτης της λόγιας μουσικής.
Γεννήθηκε το 1892 στη Χαλκηδόνα Κωνσταντινούπολης. Σπούδασε βιολί και θεωρητικά στο Ωδείο Βρυξελλών (1910-1912) και στη Schola Cantorum του Παρισιού (1919-1925).
Σπούδασε από πολύ νωρίς βιολί και άρχισε να μελετά τη βυζαντινή μουσική. Συνέχισε τις σπουδές του στη Γερμανία και στο Βέλγιο, για να επιστρέψει στην Ελλάδα το 1939. Εργάστηκε ως βιολιστής στο Βέλγιο, τη Γαλλία και τη Γερμανία καθώς και ως διευθυντής χορωδίας στη Γαλλική πρωτεύουσα και μετάπειτα διετέλεσε τμηματάρχης μουσικής στο Υπουργείο Παιδείας (1943-1959) και μέλος του Ανωτάτου Διοικητικού Συμβουλίου Μουσικής.
Έγραψε πολλές συμφωνίες και έργα για πιάνο, τα οποία εκτελέστηκαν κατά την περίοδο κυρίως από τη δεκαετία του ' 30 ως και τη δεκαετία του '50.
Ο Γεώργιος Πονηρίδης είναι μια διακριτική φιγούρα στο χώρο της λόγιας Ελληνικής μουσικής, γνωστός από τα συμφωνικά του έργα, τα έργα για πιάνο και τα τραγούδια του. Από τα παιδικά του χρόνια αγάπησε τη βυζαντινή μουσική και βρήκε στην παράδοση μια πηγή συνθετικής έμπνευσης, την οποία προσάρμοσε σε νέα συνθετικά ιδιώματα και τεχνικές. Στο μουσικό του ύφος κυριαρχεί η ρέουσα μελωδική γραμμή, ενώ είναι εμφανής η επίδραση της βυζαντινής και δημοτικής παράδοσης εξίσου στα τονικά, μελωδικά και ρυθμικά στοιχεία των έργων του. Παράλληλα δεν τον άφησαν αδιάφορο τα σύγχρονα συνθετικά ρεύματα και οι ασυνήθιστοι οργανικοί συνδυασμοί.
Πέθανε στην Αθηναϊκή Κλινική έπειτα από ολιγόμηνη ασθένεια στις 31 Μαρτίου 1982.
Παραπομπές
Κατηγορία:Έλληνες συνθέτες
Γενικές εκλογές στην Παπούα Νέα Γουινέα (2017)
Γενικές εκλογές διεξήχθησαν στην Παπούα Νέα Γουινέα στο διάστημα μεταξύ 24 Ιουνίου και 8 Ιουλίου 2017. Ο Σερ Μάικλ Σομάρε, ο πρώτος πρωθυπουργός της Παπούα Νέας Γουινέας, αποσύρθηκε από μέλος του Κοινοβουλίου στις εκλογές αυτές. Είχε εκλεγεί για πρώτη φορά το 1968 και επανεκλεγόταν συνεχώς, υπηρετώντας τη βουλή επί 49 έτη.
Την 1η Αυγούστου 2017 ο Πίτερ Ο' Νιλ επανεξελέγη πρωθυπουργός από το Κοινοβούλιο με ψήφους 64–40.
Εκλογικό σύστημα
Το Εθνικό Κοινοβούλιο αριθμεί 111 αιρετά μέλη, που εκλέγονται για πενταετή θητεία σε μονοεδρικές περιφέρειες. Οι ψηφοφόροι εκλέγουν τους υποψήφιους κατά προτίμηση, επιλέγοντας μεταξύ τριών προτιμήσεων, με τον υποψήφιο που λαμβάνει άνω του 50% των προτιμησιακών ψήφων να κηρύσσεται εκλεγείς.
Πλαίσιο
Σύμφωνα με τα πρώτα στοιχεία της Εφορευτικής Επιτροπής, στις εκλογές έθεσαν υποψηφιότητα συνολικά 3.332 άτομα, από τα οποία οι 165 ήταν γυναίκες.
Σε συγκρούσεις που αναφέρονται στις εκλογές σκοτώθηκαν 4 άτομα, ενώ επιθέσεις σημειώθηκαν εναντίον αρκετών υποψηφίων στη διάρκεια της προεκλογικής εκστρατείας.
Ο βουλευτής Εζέκιελ Ανίζι απεβίωσε ξαφνικά στο Πορτ Μόρεσμπι στις 24 Μαΐου 2017 μεσούσης της εκστρατείας του για την επανεκλογή του.
Εξωτερικοί σύνδεσμοι
2017 Παπουα Νεα Γουινεα
Κοτσάμπ
Κοτσάμπ (Kochab) είναι το ιδιαίτερο όνομα του αστέρα β (βήτα) του αστερισμού Μικρά Άρκτος. Είναι ο δεύτερος σε φωτεινότητα αστέρας του αστερισμού μετά τον α, τον περίφημο Πολικό Αστέρα, με τον οποίο έχει μικρή διαφορά στη φωτεινότητα (μόλις 10,7%) και απέχει από αυτόν, όπως φαίνεται από τη Γη, 16,5 μοίρες περίπου.
Οι ερασιτέχνες αστρονόμοι μπορούν να μεταχειρίζονται τον Κοτσάμπ ως ακριβή καθοδήγηση για την πολική ευθυγράμμιση ενός τηλεσκοπίου, καθώς στην εποχή μας ο Βόρειος Ουράνιος Πόλος απέχει 43 λεπτά της μοίρας από τον Πολικό Αστέρα, και κείται πάρα πολύ κοντά στη γραμμή που ενώνει τον Πολικό Αστέρα με τον Κοτσάμπ.
Ονομασίες και ιστορία
Η ονομασία «Κοτσάμπ» εμφανίσθηκε κατά την Αναγέννηση και η σημασία της είναι αβέβαιη. Μπορεί να προέρχεται από την αραβική λέξη al-kawkab ή από την εβραϊκή kōkhāv (כוכב), που σημαίνουν αμφότερες «αστέρι». Πιθανότατα επίσης προήλθε από τις ονομασίες Alrucaba ή Rucaba του αστέρα θ Μεγάλης Άρκτου.
Στην αρχαία Κίνα, υπήρχε μια ομάδα αστέρων που ονομαζόταν Πέι-τζι (北極), δηλαδή «Βόρειος Πόλος», και αποτελείτο από τα β και γ Μικράς Άρκτου, τα 5 και 4 Μικράς Άρκτου, και τον αστέρα Σ 1694. Για αυτό, ο β Μικράς Άρκτου ήταν γνωστός ως 北極二 (Πέι-τζι ερ), δηλαδή «ο Δεύτερος αστέρας του Βόρειου Πόλου, αντιπροσωπεύοντας τον Αυτοκράτορα.
Χαρακτηριστικά
Ο Κοτσάμπ είναι πορτοκαλί γίγαντας αστέρας, με φασματικό τύπο K4 III. Ο αστέρας έχει φθάσει σε ένα εξελικτικό στάδιο στο οποίο έχει διογκωθεί σε 42 φορές τη διάμετρο του Ήλιου. Η αντίστοιχη μεγάλη επιφάνεια ακτινοβολεί με απόλυτη λαμπρότητά 390 φορές μεγαλύτερη αυτής του Ήλιου, καθώς η ενεργός θερμοκρασία του ανέρχεται σε 4.030 K.
Με βάση θεωρητικά εξελικτικά πρότυπα, η μάζα του β Μικράς Άρκτου εκτιμάται σε 2,2 ± 0,3 φορές μεγαλύτερη από την ηλιακή. Ο αστέρας είναι ελαφρώς μεταβλητός αστέρας με περίοδο μεταβολής 4,6 ημέρες, και επειδή οι αστεροσεισμολογικές συχνότητες είναι συνάρτηση της μάζας του, υπολογίζεται από αυτό μία άλλη, μικρότερη τιμή για τη μάζα: 1,3 ± 0,3 ηλιακή.
Από το 1500 π.Χ. περίπου μέχρι και τους πρώτους αιώνες μ.Χ. ο Κοτσάμπ και ο γειτονικός του γ Μικράς Άρκτου επείχαν τη θέση δίδυμων πολικών αστέρων. Οι αρχαίοι Αιγύπτιοι αστρονόμοι αναφέρονταν σε αυτούς με την επωνυμία «οι αδύνατο να καταστραφούν». Ωστόσο, κανένας από τους δύο αυτούς αστέρες ήταν εξίσου κοντά στον Βόρειο Ουράνιο Πόλο, όσο είναι σήμερα ο Πολικός. Σήμερα αναφέρονται κάποτε ως οι «Φρουροί του Πόλου». Η ηλικία του Κοτσάμπ εκτιμάται σε 2 ως 4 δισεκατομμύρια έτη.
Πλανήτης
Το 2014 ανακοινώθηκε η ανακάλυψη ενός μεγάλου πλανήτη που περιφέρεται γύρω από τον Κοτσάμπ μία φορά κάθε 522 γήινες ημέρες, έχοντας μάζα μεγαλύτερη των 6,1 μαζών Δία. Η μέση απόσταση πλανήτη-αστέρα είναι 1,4 ± 0,1 AU, ενώ η εκκεντρότητα της τροχιάς του πλανήτη είναι 0,19 ± 0,02
Δείτε επίσης
Κατηγορία:Γίγαντες αστέρες τύπου K Κατηγορία:Μικρά Άρκτος Κατηγορία:Αντικείμενα Bayer
Πολίχνα Τρωάδος
Η Πολίχνα ήταν μια αρχαία μικρή πόλη της Τρωάδος. Το όνομά της φαίνεται ότι ήταν στην δωρική διάλεκτο. Μνεία για αυτήν έκανε ο Στράβων. Βρισκόταν στην αριστερή πλευρά της κοιλάδας του Αισήπου ποταμού και ήταν περιτοιχισμένη. Βρισκόταν πλησίον των πόλεων της Καρησσού, της Αργυρίας, της Νέας κώμης, της Σκήψεως και του Αλιζωνίου. Άγνωστη η σημερινή της τοποθεσία, πάντως βρισκόταν στην ηπειρωτική Τρωάδα.
Πηγές
Κατηγορία:Αρχαίες πόλεις της Τρωάδας
Πεδιάδα της Ανατολικής Ευρώπης
δεξιά|μικρογραφία|300x300εσ|Προσεγγιστική έκταση της πεδιάδας της Ανατολικής Ευρώπης Η Πεδιάδα της Ανατολικής Ευρώπης (επίσης γνωστή ως Ρωσική Πεδιάδα, κυρίως από Ρώσους επιστήμονες, ιστορικά γνωστή ως Σαρματική Πεδιάδα) είναι μια τεράστια εσωτερική πεδιάδα που εκτείνεται ανατολικά της Πεδιάδας της Βόρειας Ευρώπης, αποτελούμενη από πολλά οροπέδια που βρίσκονται περίπου 25 μοίρες ανατολικά του πρώτου μεσημβρινού και ανατολικότερα. Περιλαμβάνει το υψίπεδο Βολχινίας-Ποδολίας στα δυτικά, το Κεντρικό Ρωσικό Υψίπεδο και καταλαμβάνει το Υψίπεδο του Βόλγα στα ανατολικά. Η πεδιάδα περιλαμβάνει επίσης μια σειρά μεγάλων λεκάνων απορροής ποταμών όπως η Λεκάνη του Δνείπερου, την πεδιάδα Οκά-Ντον, τη λεκάνη του Βόλγα.
Κατά μήκος του νοτιότερου σημείου της πεδιάδας της Ανατολικής Ευρώπης βρίσκονται ο Καύκασος και τα Κριμαϊκά όρη. Μαζί με τη Πεδιάδα της Βόρειας Ευρώπης (η οποία καλύπτει μεγάλο μέρος της βορειοδυτικής Γαλλίας, των Κάτω Χωρών, της Γερμανίας και μεγάλο μέρος της Πολωνίας μέχρι τα βορειοανατολικά), καλύπτει τις Βαλτικές χώρες (Εσθονία, Λετονία και Λιθουανία), τη Μολδαβία, τη νοτιοανατολική Ρουμανία, ενώ η πιο νότια επέκτασή της – η Παραδουνάβια Πεδιάδα στη Βόρεια Βουλγαρία, (συμπεριλαμβανομένων των περιοχών Λουντογκόριε και Νότια Δοβρουτσά), αποτελεί την πλειοψηφία της Μεγάλης Ευρωπαϊκής Πεδιάδας (Ευρωπαϊκή πεδιάδα), το μεγαλύτερο συνεχές τμήμα της Ευρώπης ελεύθερο από όρη.
Σονάτα για πιάνο No. 6 (Μότσαρτ)
Παραπομπές
Κατηγορία:Συνθέσεις του 1775 Κατηγορία:Συνθέσεις σε Ρε μείζονα 06 Κατηγορία:Πολωνέζες (μουσική)
Πληθυσμιακές ομάδες στη Ρωσία
Η Ρωσία είναι ένα πολυεθνικό κράτος με πάνω από 186 εθνοτικές ομάδες που ορίζονται ως εθνικότητες. Οι πληθυσμοί αυτών των ομάδων ποικίλουν κατά πολύ, από εκατομμύρια άτομα (π.χ. Ρώσοι και Τάταροι) έως κάτω από 10.000 άτομα (π.χ., Σάμι και Κέτοι). Μεταξύ των 85 ομοσπονδιακών υποκειμένων που αποτελούν τη Ρωσία, υπάρχουν 21 εθνικές δημοκρατίες (που προορίζονται να φιλοξενήσουν μια συγκεκριμένη εθνοτική μειονότητα), 5 αυτόνομοι θύλακες (συνήθως με σημαντική ή κυρίαρχη εθνική μειονότητα) και 1 αυτόνομη περιφέρεια.
Γλώσσα και πολιτισμός
Αν και το σύνταγμα της Ρωσίας αναγνωρίζει τη ρωσική ως επίσημη γλώσσα, οι δημοκρατίες μπορούν να δηλώσουν μία ή περισσότερες επίσημες γλώσσες. Οι περισσότερες από αυτές τις δημοκρατίες έχουν τουλάχιστον δύο - τα ρωσικά και τη γλώσσα της "επώνυμης" εθνικότητας. Υπάρχει μια ζωηρή μειονοτική γλωσσική σκηνή στα περισσότερα υποκείμενα της χώρας, με περισσότερες από 1.350 εφημερίδες και περιοδικά, 300 τηλεοπτικά κανάλια και 250 ραδιοφωνικούς σταθμούς σε πάνω από 50 μειονοτικές γλώσσες. Επιπλέον, η νέα νομοθεσία επιτρέπει τη χρήση των μειονοτικών γλωσσών στην ομοσπονδιακή ραδιοτηλεοπτική μετάδοση. Το 2007, υπήρχαν 6.260 σχολεία τα οποία παρείχαν διδασκαλία σε συνολικά 38 μειονοτικές γλώσσες και πάνω από 75 μειονοτικές γλώσσες διδάσκονταν ως μάθημα σε 10.404 σχολεία. Οι Υπουργοί του Συμβουλίου της Ευρώπης σημείωσαν προσπάθειες για τη βελτίωση της προσφοράς βιβλίων και καθηγητών για τις μειονοτικές γλώσσες, καθώς και για μεγαλύτερη διαθεσιμότητα της διδασκαλίας σε μειονοτικές γλώσσες. Ωστόσο, όπως σημείωσαν οι Υπουργοί, εξακολουθούν να υπάρχουν ελλείψεις στην πρόσβαση των ατόμων που ανήκουν σε ορισμένες μειονότητες στην εκπαίδευση.
Υπάρχουν περισσότερες από 2.000 δημόσιες ενώσεις εθνικών μειονοτήτων και 560 εθνικές πολιτιστικές αυτονομίες, ωστόσο η Επιτροπή των Υπουργών έχει επισημάνει ότι σε πολλές περιοχές η κρατική στήριξη για τη διατήρηση και την ανάπτυξη των μειονοτικών πολιτισμών εξακολουθεί να είναι ανεπαρκής. Υπάρχει μια σημαντική διαφορά μεταξύ των "επώνυμων" εθνοτικών ομάδων και των εθνικοτήτων χωρίς το δικό τους εθνικό έδαφος, καθώς οι πόροι των τελευταίων είναι σχετικά περιορισμένοι.
Εξωτερικοί σύνδεσμοι
Κατηγορία:Πληθυσμιακές ομάδες στη Ρωσία Κατηγορία:Δημογραφία της Ρωσίας Κατηγορία:Ανθρώπινα δικαιώματα στη Ρωσία Κατηγορία:Ρώσοι
Εκκλησία του Αγίου Παύλου (Τάρτου)
Η Εκκλησία του Αγίου Παύλου (Εσθονικά: Tartu Pauluse kirik) είναι εκκλησία του 20ου αιώνα της Εσθονικής Ευαγγελικής Λουθηρανικής Εκκλησίας, που βρίσκεται στο Τάρτου της Εσθονίας.
Ενορία του Αγίου Παύλου
Η ενορία του Αγίου Παύλου ιδρύθηκε ως ξεχωριστή ενορία από την εκκλησία της Αγίας Μαρίας στις 15 Σεπτεμβρίου 1910. Η ενορία συνέχισε να χρησιμοποιεί την εκκλησία της Αγίας Μαρίας μέχρι να χτιστεί η νέα εκκλησία. Η γη για τη νέα εκκλησία ελήφθη ως δώρο από το Δημοτικό Συμβούλιο του Τάρτου τον Ιανουάριο του 1911.
Εκκλησιαστικό κτίριο
Η εκκλησία σχεδιάστηκε από τον διάσημο Φινλανδό αρχιτέκτονα Ελιέλ Σααρίνεν και χτίστηκε σε στυλ αρ νουβό. Είναι η μόνη εκκλησία στην Εσθονία χτισμένη σε αυτό το στυλ. Η κατασκευή ξεκίνησε το 1915 και ο ακρογωνιαίος λίθος τέθηκε στις 31 Μαΐου.Ο ναός καθαγιάστηκε την 1η Οκτωβρίου 1917. Μετά από δύο χρόνια εσωτερικής διακόσμησης, η εκκλησία ευλογήθηκε ξανά στις 9 Νοεμβρίου 1919 από τον επίσκοπο Γιάκομπ Κουκ. Το 1919, το κωδονοστάσιο είχε επίσης δύο ατσάλινες καμπάνες, οι οποίες κατασκευάστηκαν στο Μπόχουμ της Γερμανίας. Ζυγίζουν μεταξύ 800 και 1.280 κιλά αντίστοιχα. Η κεντρική θέρμανση εγκαταστάθηκε το 1924 και κόστισε συνολικά 700.000 μάρκα.
Γλυπτό βωμού
Στις 17 Μαρτίου 1923 εγκαινιάστηκε ένα νέο γλυπτό του βωμού. Το γλυπτό ήταν έργο του Αμάντους Άνταμσον (1855–1929) και ήταν κατασκευασμένο από μάρμαρο Καρράρα και είχε ύψος 3,5 μέτρα. Ονομαζόταν «Ελάτε σε μένα εσείς που είστε εξαντλημένοι και γεμάτοι φορτίο» και απεικόνιζε τον Ιησού με τη Μαρία τη Μαγδαληνή στα δεξιά του και την Ιεριχώ στα αριστερά. Έχει κοστίσει συνολικά 1.400.000 φινλανδικά μάρκα.
Β' Παγκόσμιος Πόλεμος και Σοβιετική κατοχή
Η εκκλησία κάηκε στις 25 Αυγούστου 1944 και το μεγαλύτερο μέρος του κτηρίου καταστράφηκε. Το αρχικό σχέδιο της ενορίας ήταν η αποκατάσταση της εκκλησίας στην αρχική της μορφή και διαστάσεις. Οι εργασίες ξεκίνησαν το 1952 και το 1959 ξεκίνησαν οι εργασίες για τη θόλο της οροφής. Τα σχέδια στέγης και η επίβλεψη του κτηρίου έγιναν από τον μηχανικό Χούγκο Οένγκο. Το σοβάτισμα και το βάψιμο ξεκίνησαν το 1960.
Το 1962 οι σοβιετικές αρχές κατέσχεσαν το μισό από το κτήριο της εκκλησίας, για να χρησιμοποιηθεί ως μουσείο. Η εκκλησία επανακαθαγιάστηκε στις 3 Ιουλίου 1966 και ένα μήνα αργότερα η εκκλησία έπρεπε να εκκενώσει τη μισή εκκλησία, για να δημιουργήσει χώρο για το Εσθονικό Αθλητικό Μουσείο. Τα δοκάρια για τα πλαϊνά μπαλκόνια αφαιρέθηκαν τον Ιούλιο του 1966, γιατί δεν χρειάζονταν πλευρικά μπαλκόνια. Το καλοκαίρι του 1967, ένα άλλο τμήμα της εκκλησίας καταλήφθηκε από τις αρχέ,ς για να ανοίξει ο χώρος για το Εθνογραφικό μουσείο (τώρα Εθνικό Μουσείο της Εσθονίας). Αντί για τον αρχικό χώρο των 1.500 καθισμάτων, η εκκλησία ήταν τότε ικανή να φιλοξενήσει μόνο 350 θέσεις.
Αποκατάσταση
Το 2001, το Μουσείο Αθλητισμού μεταφέρθηκε σε νέο χώρο και τον Σεπτέμβριο του 2005, το Εθνικό Μουσείο της Εσθονίας μετέφερε επίσης και παρέδωσε στο εκκλησίασμα το τμήμα της εκκλησίας, που χρησιμοποιούσε το μουσείο. Ως εκ τούτου, μέχρι το 2005, το εσωτερικό του κτηρίου συνδυάστηκε ξανά και χρησιμοποιήθηκε ως εκκλησία. Η αποκατάσταση ξεκίνησε το 2005 και ολοκληρώθηκε το 2015 και άνοιξε στις 12 Σεπτεμβρίου 2015.
Παραπομπές
Κατηγορία:Εκκλησίες της Εσθονίας Κατηγορία:Ιστορία του Τάρτου
Μεταβατικό Στρατιωτικό Συμβούλιο (Τσαντ)
Το Μεταβατικό Στρατιωτικό Συμβούλιο (CMT) ήταν η κυβερνητική μεταβατική στρατιωτική κυβέρνηση του Τσαντ από το 2021 έως τη διάλυσή της το 2022. Ανακοίνωσε το θάνατο του πρώην προέδρου Ίντρις Ντεμπί στις 20 Απριλίου 2021 και δήλωσε ότι θα αναλάβει την κυβέρνηση του Τσαντ και θα συνεχίσει τις εχθροπραξίες εναντίον των ανταρτών FACT στο βόρειο τμήμα της χώρας. Πρόεδρος Είναι ο Μαχαμάτ Ντεμπί Ίτνο, γιο του αείμνηστου Προέδρου, καθιστώντας τον de facto πρόεδρο του Τσαντ.
Σχηματισμός
Στις 20 Απριλίου 2021, ο εκπρόσωπος του CMT, στρατηγός Αζέμ Μπερμαντόα Αγκούνα, ανακοίνωσε τη δημιουργία του στην κρατική τηλεόραση. Την ίδια ημέρα, ο Μαχαμάτ Ντέμπι Ίτνο ονόμασε 15 στρατηγούς, συμπεριλαμβανομένου του εαυτού του που θα είναι μέλη του Συμβουλίου και 14 άλλους που ήταν πιστοί στον πατέρα του. Είπε ότι το Συμβούλιο θα αναλάβει την εξουσία για δεκαοκτώ μήνες και μετά θα διεξαχθούν εκλογές.
Το Ρόιτερς ανέφερε ότι το Συμβούλιο αντικατέστησε το Σύνταγμα του Τσαντ με νέο χάρτη, παραχωρώντας στον Μαχαμάτ την προσωρινή προεδρία και καθιστώντας τον ηγέτη των ενόπλων δυνάμεων.
Το συμβούλιο διαλύθηκε στις 10 Οκτωβρίου 2022, έπειτα από έναν "εθνικό διάλογο" με τον οποίο ορίστηκε μεταβατικός πρόεδρος ο Ντεμπί και το συμβούλιο αντικαταστάθηκε με μια μεταβατική κυβέρνηση διορισμένη από τον ίδιο.
Παραπομπές
Κατηγορία:Προσωρινές κυβερνήσεις Κατηγορία:Κυβέρνηση του Τσαντ Κατηγορία:Σελίδες με μη επιθεωρημένες μεταφράσεις
Σκαφιδιά Ηλείας
Η Σκαφιδιά είναι χωριό και έδρα της ομώνυμης Τοπικής Κοινότητας που βρίσκεται στο Νομό Ηλείας, 12,71 χλμ. βορειοδυτικά της πόλης του Πύργου, σε υψόμετρο 55 μέτρων. Κατά την απογραφή του 2011 είχε μόνιμο πληθυσμό 122 κατοίκων. Διοικητικά η έδρα μαζί με τους οικισμούς Καλακαίικα και Πατρονικολαίικα, συμπεριλαμβανομένης και της Μονής Σκαφιδιάς, συγκροτούν την Τοπική κοινότητα Σκαφιδιάς που ανήκει στην Δημοτική Ενότητα Πύργου του Δήμου Πύργου και έχει 211 μόνιμους κατοίκους σύμφωνα με την απογραφή του 2011.
Δημογραφικά στοιχεία
Η εξέλιξη του μόνιμου πληθυσμού της έδρας της Τοπικής Κοινότητας και της Μονής Σκαφιδιάς αντίστοιχα τον 21ο αιώνα είναι η εξής:
Εξωτερικοί σύνδεσμοι
Κατηγορία:Χωριά του νομού Ηλείας Κατηγορία:Δήμος Πύργου
Αλεκσάντροβατς (Λάκτασι)
Το Αλεκσάντροβατς (σερβικά κυριλλικά: Александровац) είναι χωριό της Βοσνίας και Ερζεγοβίνης. Ευρίσκεται εντός του Δήμου του Λάκτασι, ο οποίος ευρίσκεται εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, αριθμούσε 865 κατοίκους.
Τοπική κοινότητα
Το 1991, η τοπική κοινότητα του Αλεκσάντροβατς (Μπόσανσκι Αλεκσάντροβατς) αριθμούσε 2,393 κατοίκους, οι οποίοι ήσαν κατανεμημένοι ως κάτωθι :
Εξωτερικοί Σύνδεσμοι
Κατηγορία:Οικισμοί του Λάκτασι
Ντέιζι Μέρι
Η Ντέιζι Μέρι είναι Αμερικανίδα φωτομοντέλο και ηθοποιός του ερωτικού κινηματογράφου.
Βιογραφία
Γεννήθηκε στις 6 Φεβρουαρίου 1984 στο Λος Άντζελες και μεγάλωσε κυρίως στο Σάλεμ του Όρεγκον. Επειδή είναι μεξικάνικης καταγωγής, έζησε και στο Σακατέκας του Μεξικού. Ως ηθοποιός έχει αρκετά έργα σκληρού πορνό στο ενεργητικό της, ενώ έχει εργαστεί και ως φωτομοντέλο και έχει εμφανιστεί και στο μουσικό βίντεο Disco Inferno του 50 Cent. Κυκλοφόρησε και στο περιοδικό Πέντχαουζ όπου έγινε „Pet of the Month“.
Παραπομπές
Κατηγορία:Penthouse Pets Κατηγορία:Φωτομοντέλα Κατηγορία:Αμερικανίδες ηθοποιοί πορνογραφικών ταινιών
Κατάλογος χωρών ανά μέγεθος οδικού δικτύου
Αυτός είναι ένας κατάλογος χωρών με βάση το συνολικό μέγεθος του οδικού δικτύου, συμπεριλαμβανομένων των ασφαλτοστρωμένων δρόμων και χωματόδρομων.
Το μήκος των αυτοκινητόδρομων επίσης περιλαμβάνεται. Οι αυτοκινητόδρομοι είναι μια εθνική οδός με ελεγχόμενη πρόσβαση, χωρίς σήματα και με διασταυρώσεις με άλλους δρόμους, σιδηροδρόμους ή μονοπάτια πολλαπλών χρήσεων εκτός από το τέρμα.
Παραπομπές
public domain material Κατηγορία:Κατάλογοι χωρών Κατηγορία:Κατάλογοι δρόμων
Χρήστος Μεϊτάνης
Ο '''Χρήστος Γ. Μεϊτάνης''' (18.. - 23 Ιουνίου 1920) ήταν Έλληνας πολιτικός.
Βιογραφία
Εξελέγη βουλευτής Αχαΐας και Ήλιδας τον Νοέμβριο του 1910 και επανεξελέγη στις εκλογές που έγιναν τον Μάιο του 1915. Ήταν παντρεμένος με τη Μαργαρίτα Μεϊτάνη και είχαν 5 γιους. Απεβίωσε στην Αθήνα στις 23 Ιουνίου 1920 και κηδεύτηκε την επομένη στο ναό του Πρώτου Νεκροταφείου.
Παραπομπές
Κατηγορία:Βουλευτές Αχαΐας-Ήλιδος
Ένταξη της Ουκρανίας στην Ευρωπαϊκή Ένωση
μικρογραφία|[[Ουκρανία και ΕΕ στον χάρτη]] Στις 28 Φεβρουαρίου 2022, λίγο μετά την εισβολή της από τη Ρωσία, η Ουκρανία υπέβαλε αίτηση για ένταξη στην Ευρωπαϊκή Ένωση (ΕΕ). Ο Πρόεδρος της Ουκρανίας, Βολοντίμιρ Ζελένσκι, αξίωσε άμεση αποδοχή στο πλαίσιο μιας «νέας ειδικής διαδικασίας», με οκτώ αρχηγούς κρατών - μελών της ΕΕ ζήτησαν επιτάχυνση των διαδικασιών. Η πρόεδρος της Ευρωπαϊκής Επιτροπής, Ούρσουλα φον ντερ Λάιεν, δήλωσε ότι υποστηρίζει την ένταξη της Ουκρανίας, αλλά ότι η διαδικασία θα πάρει χρόνο. Την 1η Μαρτίου 2022, το Ευρωπαϊκό Κοινοβούλιο συνέστησε να γίνει η Ουκρανία επίσημη υποψήφια για ένταξη, και στις 10 Μαρτίου 2022, το Συμβούλιο της Ευρωπαϊκής Ένωσης ζήτησε από την Επιτροπή τη γνώμη της σχετικά με την αίτηση.
Στις 17 Ιουνίου 2022, η Ευρωπαϊκή Επιτροπή ζήτησε από το Ευρωπαϊκό Συμβούλιο να χορηγήσει στην Ουκρανία το καθεστώς υποψήφιας χώρας.
Στις 23 Ιουνίου 2022 αποφασίστηκε και ανακοινώθηκε από τον Πρόεδρο του Ευρωπαϊκού Συμβουλίου η παραχώρηση του καθεστώτος υποψήφιας προς ένταξης χώρας τόσο στην Ουκρανία όσο και στη Μολδαβία.
Να σημειωθεί ότι η Συμφωνία Σύνδεσης Ευρωπαϊκής Ένωσης - Ουκρανίας υπεγράφη το 2014 μετά από μια σειρά γεγονότων που είχαν καθυστερήσει την επικύρωσή της. Η ζώνη ελεύθερων συναλλαγών με την Ουκρανία ετέθη σε ισχύ την 1η Σεπτεμβρίου 2017 και η Συμφωνία Σύνδεσης ετέθηπλήρως σε ισχύ την 1η Σεπτεμβρίου 2017.
Στην Ουκρανία
Το 91% των Ουκρανών, σύμφωνα με δημοσκόπηση που διεξήχθη κατά τη διάρκεια της ρωσικής εισβολής στην Ουκρανία, υποστηρίζει την ένταξη της χώρας στην Ε.Ε.
Σε άλλες χώρες
Σύμφωνα με έρευνα που πραγματοποιήθηκε από το Ifop για λογαριασμό της Ευρωπαϊκής Στρατηγικής της Γιάλτας και του Ιδρύματος Jean Jaurès από τις 3 έως τις 7 Μαρτίου 2022, το 92% των υποστηρικτών της ένταξης της Ουκρανίας στην ΕΕ βρίσκεται στην Πολωνία, το 71% στην Ιταλία, το 68% στη Γερμανία και 62% στη Γαλλία.
Η έρευνα Flash Eurobarometer που πραγματοποιήθηκε τον Απρίλιο σε όλες τις χώρες της ΕΕ δείχνει τη μεγαλύτερη υποστήριξη για την ένταξη της Ουκρανίας στην ΕΕ στην Πορτογαλία (87%). Ακολουθούν η Εσθονία (83%), η Λιθουανία (82%), η Πολωνία (81%) και η Δημοκρατία της Ιρλανδίας (79%). Οι Ούγγροι έχουν το υψηλότερο ποσοστό διαφωνίας στην ένταξη, με μόνο το 48% των ερωτηθέντων να υποστηρίζει την ιδέα (37% κατά). Ταυτόχρονα, η Ουγγαρία έχει, μαζί με τη Γαλλία και το Βέλγιο, το υψηλότερο ποσοστό αναποφάσιστων, σε αυτό το ζήτημα - 16%.
Παραβιάσεις για ένταξη στην ΕΕ
Η Ουκρανία παραβιάζει πλήρως το καταστατικό της, για την ένταξη της, στην Ευρωπαϊκή Ένωση. Σημαντικότερα ζητήματα που καλείται να επιλύσει πλήρως η Ουκρανία είναι:
Εξωτερικοί σύνδεσμοι
Ο Κατηγορία:Διεθνείς σχέσεις της Ουκρανίας Κατηγορία:Πολιτική της Ουκρανίας
Τζέιμς Ρόζενκουιστ
Ο Τζέιμς Ρόζενκουιστ (James Rosenquist, 29 Νοεμβρίου 1933 – 31 Μαρτίου 2017) ήταν Αμερικανός ζωγράφος και ένας από τους πρωταγωνιστές του κινήματος της ποπ αρτ.
Οικογένεια και εκπαίδευση
Ο Ρόζενκουιστ γεννήθηκε στο Γκραντ Φορκς της Βόρειας Ντακότα και ήταν μοναχοπαίδι. Οι γονείς του, Λούις και Ρουθ Ρόζενκουιστ, σουηδικής καταγωγής, που ήταν ερασιτέχνες πιλότοι και μετακόμιζαν από πόλη σε πόλη για να βρουν δουλειά, εγκαταστάθηκαν τελικά στη Μινεάπολη. Η μητέρα του, που ήταν επίσης ζωγράφος, τον ενθάρρυνε να καλλιεργήσει ενδιαφέρον προς τις καλές τέχνες. Στο γυμνάσιο ο Τζέιμς κέρδισε μια μικρή υποτροφία για να σπουδάσει στη Σχολή Καλών Τεχνών και Σχεδίου της Μινεάπολις. Στη συνέχεια, από το 1952 ως το 1954, σπούδασε ζωγραφική στο Πανεπιστήμιο της Μινεσότα. Το 1955, σε ηλικία 21 ετών, πήγε με υποτροφία στη Νέα Υόρκη για σπουδές στην Art Students League.
Σταδιοδρομία
Ο Ρόζενκουιστ άρχισε να εργάζεται ζωγραφίζοντας επιγραφές και διαφημίσεις. Τις τεχνικές των επιγραφών εφάρμοσε στους μεγάλων διαστάσεων πίνακες που άρχισε να δημιουργεί το 1960. Καθώς και άλλοι ποπ καλλιτέχνες, προσάρμοσε την οπτική γλώσσα των διαφημίσεων και της μαζικής κουλτούρας στις καλές τέχνες. «Ζωγράφισα τις επιγραφές κάθε ζαχαροπλαστείου του Μπρούκλιν.», έγραψε στην αυτοβιογραφία του (Painting Below Zero: Notes on a Life in Art, 2009).
Το 2003 ο τεχνοκριτικός Πήτερ Σέλνταλ (Peter Schjeldahl) σχολίασε ως εξής αυτή την εφαρμογή τεχνικών από τον Ρόζενκουιστ: ''«Υπήρξε η εισαγωγή της μεθόδου στην τέχνη ένα φτηνό τέχνασμα; Το ίδιο ήταν τότε το φωτο-silk-screening του Γουόρχολ και οι απεικονίσεις του Λίχτενσταϊν από λωρίδες κόμικ. Ο σκοπός σε όλες τις περιπτώσεις ήταν η συγχώνευση της αισθητικής της ζωγραφικής με τη σημειωτική της βουτηγμένης στα μίντια σύγχρονης πραγματικότητας. Η γυμνή αποτελεσματικότητα της αντι-προσωπικής τέχνης ορίζει την κλασική ποπ αρτ.»''
Ο Ρόζενκουιστ πραγματοποίησε τις πρώτες του δύο ατομικές εκθέσεις στην Green Gallery του Μανχάταν, το 1962 και το 1963. Ακολούθως, παρουσίασε το έργο του «F-111», πίνακα με διαστάσεις δωματίου, στη Leo Castelli Gallery το 1965,, κάτι που του επέφερε διεθνή αναγνώριση.
Ο Ρόζενκουιστ είχε δηλώσει σχετικά με την ανάμιξή του στο κίνημα της ποπ αρτ: ''«... με αποκάλεσαν ποπ καλλιτέχνη επειδή χρησιμοποίησα αναγνωρίσιμα θέματα. Οι κριτικοί αρέσκονται στο να ομαδοποιούν τους ανθρώπους. Δεν συνάντησα τον Άντι Γουόρχολ μέχρι το 1964. Δεν γνώριζα τον Άντι ή τον Ρόι Λίχτενσταϊν και τόσο καλά. Εμφανιστήκαμε όλοι ξεχωριστά.»''
Αρκετά έργα του Ρόζενκουιστ εκτίθενται στο ισόγειο του Κη Τάουερ στο Κλίβελαντ. εκεί βρισκόταν και το «F-111» επί πολλά χρόνια.
Μετά την ανάδειξή του, ο ζωγράφος εκτέλεσε μεγάλης κλίμακας παραγγελίες, όπως την τριάδα «The Swimmer», το «In the Econo-mist» (1997–1998) για το Deutsche Guggenheim στο Βερολίνο, και ένα έργο που σχεδιαζόταν για την οροφή του Παλαί ντε Σαγιό, στο Παρίσι.
Αρχίζοντας με τις πρώτες του αναδρομικές εκθέσεις (ρετροσπεκτίβες) της πρώιμης περιόδου το 1972, που οργανώθηκαν από το Μουσείο Αμερικανικής Τέχνης Χουίτνεϋ στη Νέα Υόρκη και από το Μουσείο Βάλραφ-Ρίχαρτς της Κολωνίας, τα έργα του Ρόζενκουιστ υπήρξαν το αντικείμενο αρκετών εκθέσεων σε μουσεία και γκαλερί, τόσο στις ΗΠΑ, όσο και στο εξωτερικό. Το Μουσείο Γκούγκενχαϊμ της Νέας Υόρκης διοργάνωσε μια γενική αναδρομική έκθεσή του το 2003, η οποία στη συνέχεια περιόδευσε ανά τον κόσμο.
Προσωπική ζωή
Ο Τζέιμς Ρόζενκουιστ νυμφεύθηκε δύο φορές και απέκτησε δύο τέκνα. Με την πρώτη του σύζυγο, τη Μαίρη Λου Άνταμς, με την οποία παντρεύτηκαν στις 5 Ιουνίου 1960, απέκτησαν ένα παιδί, τον Τζων. Ο πρώτος του γάμος έληξε με διαζύγιο. Το 1976, ένα έτος μετά το διαζύγιό του, ο καλλιτέχνης μετακόμισε στον οικισμό Αριπέκα της Φλόριντα. Η δεύτερη σύζυγός του ήταν η Μίμι Τόμσον (Mimi Thompson), με την οποία παντρεύτηκαν στις 18 Απριλίου 1987 και απέκτησαν μία κόρη, τη Λίλη.
Στις 25 Απριλίου 2009 μια πυρκαγιά στην Κομητεία Χερνάντο, κατέκαψε μεταξύ άλλων και το σπίτι, το ατελιέ και την αποθήκη του ζωγράφου. Όλα τα έργα του που ήταν αποθηκευμένα εκεί καταστράφηκαν.
Ο Ρόζενκουιστ πέθανε στο σπίτι του στην πόλη της Νέας Υόρκης σε ηλικία 83 ετών, μετά από μακρά ασθένεια, αφήνοντας πίσω του τη δεύτερη σύζυγό του Μίμι Τόμσον, τα παιδιά του και έναν εγγονό, τον Όσκαρ.
Εξωτερικοί σύνδεσμοι
Κατηγορία:Αμερικανοί ζωγράφοι
Μαχαμάτ Ντεμπί Ίτνο
Ο Μαχαμάτ ιμπν Ιντρίς Ντεμπί Ίτνο (محمود بن إدريس ديبي إتنو Mahmūd ibn Idrīs Daybī Itnū, γεννημένος την 1η Ιανουαρίου 1984), επίσης γνωστός ως Μαχαμάτ Κάκα, είναι ο Πρόεδρος του Μεταβατικού Στρατιωτικού Συμβουλίου του Τσαντ που ενεργεί ως εκ των πραγμάτων προσωρινός Πρόεδρος του Τσαντ. Είναι γιος του αποβιώσαντος προέδρου του Τσαντ, Ίντρις Ντεμπί. Προηγουμένως διετέλεσε ο δεύτερος διοικητής του στρατού για την παρέμβαση του Τσαντ στο Βόρειο Μάλι (FATIM).
Στρατιωτική σταδιοδρομία
Ο Μαχαμάτ Ντεμπί Ίτνο εγγράφηκε για πρώτη φορά στην Κοινή Ομάδα στρατιωτικών σχολείων στο Τσαντ. Στη συνέχεια έλαβε εκπαίδευση στη Γαλλία, στη στρατιωτική σχολή του Αιξ-αν-Προβάνς. Με την επιστροφή του πήρε δεύτερη προαγωγή και αργότερα διορίστηκε στο τμήμα υπηρεσίας για την Ασφάλεια των Κρατικών Θεσμών (SERS), ως αναπληρωτής διοικητής της μονάδας πεζικού. Η πρώτη του πολεμική εμπειρία πραγματοποιήθηκε τον Απρίλιο του 2006, όταν οι αντάρτες επιτέθηκαν στην πρωτεύουσα του Τσαντ και αργότερα συμμετείχαν σε μάχες στο ανατολικό Τσαντ, μαζί με τον στρατηγό Αμπού Μπακρ αλ Σάιντ, τότε διευθυντή της χωροφυλακής. Αργότερα, δόθηκε στον Μαχαμά ο βαθμός του λοχαγού. Ηγήθηκε δυνάμεων όταν έλαβε μέρος στην διοίκηση των δυνάμεων του Τσαντ κατά τη διάρκεια της Μάχης του Αμ Νταμ, όπου ο στρατός του νίκησε τους αντάρτες.
Μετά τη νίκη του, διορίστηκε αρχηγός των τεθωρακισμένων ιλών και σωματοφυλάκων του SERS. Τον Ιανουάριο του 2013, διορίστηκε δεύτερος στη διοίκηση των ειδικών δυνάμεων του Τσαντ στο Μάλι υπό τον στρατηγό Ουμάρ Μπικίμο. Στις 22 Φεβρουαρίου, ηγήθηκε του στρατού του ενάντια στους αντάρτες στα βουνά Αντράρ αλ-λφογκας στο Βόρειο Μάλι, οδηγώντας στη Μάχη του Ιφογκάς. Κατέστρεψαν μία βάση ανταρτών που θεωρείτο "υψίστης σημασίας", προκαλώντας μεγάλες απώλειες στους αντάρτες, αλλά έχασαν και είκοσι έξι άνδρες στη διαδικασία, συμπεριλαμβανομένου του Αμπντέλ Αζίζ Χασάν Αντάμ, διοικητή ειδικών δυνάμεων. Ο Μαχαμάτ ανέλαβε την πλήρη διοίκηση του FATIM και έκτοτε ηγείται επιχειρήσεων εναντίον των ανταρτών στο Βορρά.
Πρόεδρος του Μεταβατικού Στρατιωτικού Συμβουλίου
Μετα τον θάνατο του Ίντρις Ντεμπί, πατέρα του Μαχαμάτ, στα χέρια του FACT στις 20 Απριλίου 2021, ο στρατός ανακοίνωσε ότι διαλύθηκαν η εκλεγμένη κυβέρνηση και η Εθνική Συνέλευση και ότι ένα Μεταβατικό Στρατιωτικό Συμβούλιο με επικεφαλή τον Μαχαμάτ θα ηγηθεί του έθνους για 18 μήνες. Ένας νέος χάρτης αντικατέστησε το Σύνταγμα του Τσαντ, καθιστώντας τον Μαχαμάτ τον προσωρινό Πρόεδρο και επικεφαλή των ενόπλων δυνάμεων.
Γιώργος Σουξές
Ο Γιώργος Σουξές (2 Ιανουαρίου 1959 - ) είναι Έλληνας ηθοποιός.
Μαχαμάτ Ντεμπί Ίτνο
Πρόεδρος του Μεταβατικού Στρατιωτικού Συμβουλίου
Ορισμένοι πολιτικοί παράγοντες στο Τσαντ χαρακτήρισαν την εγκατάσταση της μεταβατικής στρατιωτικής κυβέρνησης ως «πραξικόπημα», καθώς δεν τηρήθηκαν οι συνταγματικές διατάξεις σχετικά με την πλήρωση μίας προεδρικής κενής θέσης. Συγκεκριμένα, σύμφωνα με το σύνταγμα, ο Πρόεδρος της Εθνοσυνέλευσης, Χααρούν Καμπάντι, θα έπρεπε να είχε ονομαστεί Αναπληρωτής Πρόεδρος μετά το θάνατο του προέδρου Ιντρίς Ντεμπί και να διεξαχθούν πρόωρες εκλογές εντός περιόδου όχι μικρότερης των 45 και όχι μεγαλύτερης των 90 ημερών από τη στιγμή που έμεινε κενή η θέση. Ωστόσο, ένας από τους κύριους συμμάχους εξωτερικής πολιτικής του Τσαντ, τη Γαλλία, υπερασπίστηκε την εξέλιξη, ως απαιτούμενη, επικαλούμενη τις «εξαιρετικές περιστάσεις» που προκλήθηκαν από την εξέγερση. Επιπλέον, οι αντάρτες του FACT έχουν εκδώσει μία ανοιχτή απειλή για τη νέα κυβέρνηση, δηλώνοντας ότι "το Τσαντ δεν είναι μοναρχία" και δεσμεύονται να συνεχίσουν τις μάχες μέχρι να φτάσουν στη Ντζαμένα και να καθαιρέσουν τον Μαχαμάτ Ντεμπί από την εξουσία.
Γιώργος Σουξές
Βιογραφικό
Γεννήθηκε στις 2 Ιανουαρίου το 1959 στην Αθήνα (Πετρούπολη). Ξεκίνησε την καριέρα του ως ηθοποιός το 1981 με συμμετοχές σε διάφορες βιντεοταινίες ενώ μέχρι το 1990 είχε λάβει μέρος σε συνολικά 12 παραγωγές βιντεοταινιών. Από τις αρχές της δεκαετίας του 1990 ξεκίνησε να λαμβάνει μέρος σε σειρές στην τηλεόραση. Πιο συγκεκριμένα κάποιες από τις πρώτες του συμμετοχές έγιναν στις σειρές Μπελάδες για δύο, Τμήμα ηθών και Το τελευταίο αντίο. Τις σεζόν 2000-2002 και 2004-2007 συνεργάστηκε με τον σκηνοθέτη Πάνο Κοκκινόπουλο στις εγκληματολογικές σειρές Κόκκινος κύκλος και 10η εντολή. Τα επόμενα χρόνια ακολούθησαν διάφορες guest εμφανίσεις τόσο σε δραματικές, όσο και σε κωμικές τηλεοπτικές σειρές. Από το 2013 μέχρι το 2015 έπαιξε στην καθημερινή σειρά Κλεμμένα όνειρα. Από το 2019 μέχρι και το 2022, αποτελούσε μέρος του καστ της σειράς εποχής Άγριες μέλισσες. Μέχρι σήμερα έχει συμμετάσχει σε περισσότερες από 50 τηλεοπτικές δουλειές.
Μαχαμάτ Ντεμπί Ίτνο
Παραπομπές
Κατηγορία:Στρατηγοί Κατηγορία:Σελίδες με πηγές CS1 στα Γαλλικά (fr) Κατηγορία:Πρόεδροι του Τσαντ Κατηγορία:Ηγέτες εν ενεργεία Κατηγορία:Σελίδες με μη επιθεωρημένες μεταφράσεις
Γιώργος Σουξές
Βιογραφικό
Στον κινηματογράφο έχει παίξει σε 25 περίπου παραγωγές. Αξιοσημείωτος σταθμός στην καριέρα του ήταν το 2011, όταν έλαβε μέρος σε 5 κινηματογραφικές ταινίες μεταξύ των οποίων Μια φορά και ένα... μωρό και Νήsos 2: Το νησί του χαμένου θησαυρού.
Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες ο Γ. Σουξές συμμετείχε ως ηθοποιός.
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου
Φιλόξενος (γραμματικός)
Εργογραφία
Τα έργα του τα οποία αναφέρονται στη Σούδα είναι: "Περί μονοσυλλάβων ρημάτων", "Περί σημείων των εν τη Ιλιάδι", "Περί των εις μι ληγόντων ρημάτων", "περί μέτρων", "Περί διπλασιασμού", "Περί μέτρων", "Περί της των Συρακουσίων διαλέκτου", "Περί Ελληνισμού", "Περί συζυγιών", "Περί γλωσσών", "Περί των παρ΄ Ομήρω γλωσσών", "Περί της Λακώνων διαλέκτου", "Περί της Ιάδος διαλέκτου, και των λοιπών" .
Παραπομπές
Κατηγορία:Ρωμαίοι συγγραφείς
Comedy Central
Το πιο πετυχημένο πρόγραμμα του καναλιού είναι το Σάουθ Παρκ, μία σατιρική εκπομπή κινουμένων σχεδίων. Ακολουθούν τα Futurama, Secret Stash, Chappelle's Show και The Daily Show.
Διεθνές
Από το 2006 το Comedy Central προβάλλεται και στις εξής χώρες:
Στέφανος Αλεξανδρεύς
Ο Στέφανος Αλεξανδρεύς (Λατινικά: Stephanus Alexandrinus) (γεννήθηκε γύρω στο 580, πέθανε γύρω στο 642) ήταν Βυζαντινός φιλόσοφος, μαθηματικός, αστρονόμος, και πιθανώς αλχημιστής και ιατρός που έζησε τον 7ο αιώνα. Ήταν λέκτορας στην αυλή του Αυτοκράτορα Ηρακλείου (610-641 μ.Χ.). Στα χειρόγραφα ονομάζεται "Οικουμενικός Διδάσκαλος". Συχνά σχετίζεται με το νεοπλατωνικό φιλόσοφο Στέφανο Αλεξανδρέα, τον αλχημιστή Στέφανο Αλεξανδρέα, αλλά και με τον ιατρό Στέφανο τον Αθηναίο.
Δίδαξε Πλάτωνα, Αριστοτέλη, γεωμετρία, αριθμητική, αλχημεία, αστρονομία και μουσική.
Το 610 μετακλήθηκε από τον Αυτοκράτορα Ηράκλειο από την Αλεξάνδρεια στην Κωνσταντινούπολη προκειμένου να οργανώσει την πανεπιστημιακή παιδεία στο Βυζαντινό Πανδιδακτήριον.
Έργα
1. Σχόλια στον Αριστοτέλη. Εκδόσεις: 2. Σχόλια στην Εισαγωγή του Πορφυρίου. Εκδόσεις: 3. Αστρονομικά και χρονολογικά έργα. Εκδόσεις: 4. Αλχημικό έργα. Οι μελετητές είναι διχασμένοι ως προς το εάν τα αλχημικά έργα του Στεφάνου είναι αυθεντικά ή ψευδεπίγραφα έργα, λόγω του ύφους της γραφής. Ο μεταφραστής F. Sherwood Τέιλορ τα αποδέχεται ως αυθεντικά. Μια επιτομή των αλχημικών κειμένων, συμπεριλαμβανομένων του ποίηματος De Chrysopoeia (Περί Χρυσοποιίας) σώζεται σε δύο χειρόγραφα, το Venice Cod. Marcianus 299 και το Paris BNF 2327.
Εκδόσεις: 5. Αστρολογικές έργα. Αυτές, επίσης, είναι απόκρυφα. 6. Άλλα απόκρυφα που ψευδεπιγράφως αποδίδονται στο Στέφανο περιλαμβάνουν το "Weissagungsbuch", μια προφητεία περί του Μωάμεθ και της ανόδου του Ισλάμ, και χρονολογούνται γύρω στο 775.
Βιβλιογραφία
Κείμενα:
Εξωτερικοί σύνδεσμοι
Κατηγορία:Βυζαντινοί φιλόσοφοι Κατηγορία:Βυζαντινοί αστρονόμοι Κατηγορία:Βυζαντινοί μαθηματικοί Κατηγορία:Βυζαντινοί του 7ου αιώνα
Εκλογές Εθνοσυνέλευσης του Νεπάλ 2022
Εκλογές Εθνοσυνέλευσης διεξήχθησαν στο Νεπάλ στις 26 Ιανουαρίου 2022 προκειμένου να εκλεγούν 19 από τα 20 αποχωρούντα μέλη της Τάξης ΙΙ της Εθνοσυνέλευσης, της άνω βουλής του Ομοσπονδιακού Κοινοβουλίου του Νεπάλ. Τα μέλη της Εθνοσυνέλευσης εκλέγονται με έμμεση ψηφοφορία και έχουν εξαετή θητεία με το ένα τρίτο των μελών να συνταξιοδοτείται κάθε δύο χρόνια. Ωστόσο, τα μέλη που συνταξιοδοτήθηκαν υπηρέτησαν μόνο τέσσερα χρόνια λόγω της εκλογής ολόκληρου του σώματος το 2018, όταν διεξήχθη κλήρωση για τον προσδιορισμό των μελών με διετή, τετραετή και εξαετή θητεία.
Εκλογικό σύστημα
Οκτώ μέλη της Εθνοσυνέλευσης εκλέγονται από καθεμία από τις επτά επαρχίες του Νεπάλ και 3 μέλη διορίζονται από τον Πρόεδρο για συνολικά 59 μέλη. Η σύνθεση των μελών από κάθε επαρχία πρέπει να περιλαμβάνει τρεις γυναίκες, έναν Dalit (μέλος της κατώτερης κοινωνικής τάξης) και έναν ανάπηρο ή μέλος μιας μειονότητας. Οι τρεις εναπομείναντες κατηγοριοποιούνται ως ανοιχτοί/λοιποί υποψήφιοι. Όλα τα μέλη που εκλέγονται από αυτές τις εκλογές πρέπει να ανήκουν στην ίδια κατηγορία με τα μέλη που αποχωρούν.
Τα μέλη εκλέχτηκαν με το πλειοψηφικό σύστημα από ένα εκλογικό σώμα που αποτελείται από μέλη της αντίστοιχης επαρχιακής συνέλευσης και Πρόεδρο/Δήμαρχο και Αντιπρόεδρο/Αντιδήμαρχο των τοπικών επιπέδων εντός της επαρχίας. Κάθε ψήφος μέλους της επαρχιακής συνέλευσης έχει βάρος σαράντα οκτώ, ενώ κάθε ψήφος Προέδρου/Δήμαρχου/Αντιπροέδρου/Αντιδημάρχου έχει βάρος δεκαοκτώ. Αυτό το εκλογικό σώμα θα εκλέξει 19 μέλη ενώ 1 μέλος, του οποίου η θητεία θα λήξει επίσης ταυτόχρονα, θα οριστεί από τον Πρόεδρο έπειτα από σύσταση της κυβέρνησης του Νεπάλ.
Προσόντα για μέλη
Σύμφωνα με το άρθρο 87 του Συντάγματος, πρόσωπο που πληροί τα ακόλουθα κριτήρια έχει τα προσόντα για να γίνει μέλος της Εθνοσυνέλευσης:
Αποτελέσματα
Καθώς η δημιουργία του Κομμουνιστικού Κόμματος του Νεπάλ επανήλθε από το Συνταγματικό Δικαστήριο, οι συνολικά 47 έδρες του το 2020 εμφανίζονται εδώ από το επόμενο κόμμα των μελών του : CPN (UML), CPN (Μαοϊκό Κέντρο) και CPN (ΗΠΑ).
Παραπομπές
2022 Νεπαλ
Νάσια Αχαΐας
Τα Νάσια είναι ένας μικρός ορεινός οικισμός της Αχαΐας και ανήκει στον "καλλικρατικό" Δήμο Καλαβρύτων.
Τοποθεσία
Eγγύς του βρίσκονται ο παραδοσιακός οικισμός Βεσίνι, ο παλιός και νέος οικισμός της Πάου, οι μικροί οικισμοί: Βεσιναίικα, Δεχουναίικα και Μπάφι, το κεφαλοχώρι της Δάφνης (Στρέζοβα), και οι οικισμοί της Χόβολης. Από την πλευρά της Αρκαδίας γειτνιάζει με το χωριό της Ξηροκαρίταινας.
Αναφέρεται στα 1901 να απέχει 18 ώρες δρόμο από την Πάτρα, εφτάμιση ώρες από τα Καλάβρυτα, μία ώρα από το κεφαλοχώρι της Στρέζοβας και δυόμισι ώρες από το Σοπωτό.
Ιστορικά στοιχεία
Δεν αναφέρεται το χωριό πριν από τα τέλη του 17ου αιώνα, βιβλιογραφικά όμως έχει ειπωθεί ότι ανήκε προεπαναστατικά στους Οθωμανούς Δαμπάζογλου και Μεχμέτ, σύμφωνα με βενετικό έγγραφο. Κάποιες αναφορές εμφανίζουν τους Βενετούς να έχουν στείλει στην περιοχή εποίκους από την Αταλάντη και τη Λειβαδιά το έτος 1687.
Παλιότερα το χωριό βρισκόταν σε άλλη θέση πιο πεδινή, σε περιοχή όπου σήμερα υπάρχουν αμπελοκαλλιέργειες ενώ εκεί ήταν παλιότερα λίμνη, η "Μαυρολίμνη", ωστόσο μετακινήθηκε σε υψηλότερη θέση για λόγους αποφυγής επιδρομών.
Αργότερα, πριν 1821, μαζί με το γειτονικό Βεσίνι αποτελούσε τσιφλίκι του Μουρτεζάγα ή Φειδά. Κατά τον Αγώνα του 1821 πολέμησαν από το χωριό ο ιερέας και οπλαρχηγός Παπαγιαννάκης Καραμπάτσος, ο ανηψιός του Κωνσταντίνος Καραμπάτσος κ.ά.
Ονομασία
Η ονομασία του χωριού προέρχεται σύμφωνα με μια εκδοχή από την αρχαία κώμη των Νάσσων. Μια ερμηνεία για το όνομα της αρχαίας πόλης σχετίζεται με τη μορφολογία της περιοχής, δηλ. έμοιαζε με νησί, παραφθορά "Νάσοι", περιστοιχισμένη από το Λάδωνα και τους χειμάρρους του.
Μια άλλη εκδοχή αναφέρει τη σύγχρονη ονομασία του χωριού ως ανθρωπωνυμικό, από το όνομα κάποιου παλιού οικιστή και πιο συγκεκριμένα από κάποιον Αθανάσιο αποκαλούμενο "Νάσια".
Φυσιογνωμία
Το χωριό περιστοιχίζεται από το επονομαζόμανο δάσος της "Μπαρμπούς", που πρόκειται για δάσος γεμάτο από αιωνόβιες καστανιές και κρανιές και δημιουργεί μια ειδυλλιακή εικόνα όντας αξιόλογος πνεύμονας οξυγόνου.
Παρόλη τη φθίνουσα δημογραφική πορεία του χωριού, παίρνει ζωή από τους ετεροδημότες του που επισκέπτονται συχνά τον τόπο τους ενώ έχουν ανακαινιστεί πολλές παλιές κατοικίες.
Δημογραφική εξέλιξη
Στα 1700 αναφέρεται στη βενετική απογραφή Grimani ως Nasa και έχει πληθυσμό 10 οικογένειες (31 κάτοικοι).
Η δημογραφική εξέλιξη του χωριού σύμφωνα με τις εθνικές απογραφές είναι η εξής:
Λοιπά στοιχεία
Ναοί του χωριού είναι ο Άγιος Δημήτριος (ενοριακός), οι Άγιοι Θεόδωροι (κοιμητηριακός) και η Κοίμηση της Θεοτόκου. Γειτονιές του είναι η "Απάνου Ρούγα" ή "Κολωνάκι", η "Κάτω Ρούγα", τα "Κουφίτικα" και η "Πέρα Μεριά" ή "Ταμπάχανα".
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Παΐων Κατηγορία:Δήμος Καλαβρύτων
Τελικός Κυπέλλου Αγγλίας 2011
thumb|right|250px|Οι δύο ομάδες πριν από την έναρξη του τελικού Ο Τελικός Κυπέλλου Αγγλίας 2011 διεξήχθη στις 14 Μαΐου στο Στάδιο Γουέμπλεϊ στο Λονδίνου μεταξύ της Μάντσεστερ Σίτι και της Στόουκ Σίτι Φ.Κ.. Ήταν ο 130ος τελικός της αρχαιότερης ποδοσφαιρικής διοργάνωσης στον κόσμο.Ο αγώνας έληξε με σκορ 1:0 υπέρ της Μάντσεστερ Σίτι η οποία κατέκτησε το τρόπαιο για πέμπτη φορά στην ιστορία της. Διαιτητής του αγώνα ήταν ο Μάρτιν Άτκινσον.
Ο δρόμος για τον τελικό
Στην πορεία τους οι δυο ομάδες για τον τελικό απόκλεισαν τις εξής ομάδες:
Τα παρακάτω γράμματα υποδηλώνουν σε ποία κατηγορία αγωνιζόταν η ομάδα που αντιμετώπιζαν οι δύο φιναλίστ του τελικού.Το εντός και εκτός υποδηλώνει αν το παιχνίδι έγινε εντός η εκτός έδρας για το φιναλίστ.
Σχετικά με τον τελικό
Για πρώτη φορά μετά από 30 χρόνια, ο τελικός του Κυπέλλου έγινε πριν από το τέλος της σεζόν. Αρκετοί αγώνες της Πρέμιερ Λιγκ διεξήχθησαν κατά την ημέρα του τελικού. Το Στάδιο Γουέμπλεϊ είχε προγραμματιστεί να φιλοξενήσει το Τελικός Champions League 2011 στις 28 Μαΐου του 2011, και οι κανόνες ορίζουν ότι δεν πρέπει να φιλοξενηθούν αγώνες στο στάδιο του τελικού  δύο εβδομάδες πριν διεξαχθεί. Κατά συνέπεια, ο τελικός του Κυπέλλου έπρεπε να μετακινηθεί προς τα εμπρός.
Και οι δύο ομάδες έλαβαν περίπου 25.000 εισιτήρια, ήταν λιγότερα από τα 32.000 εισιτήρια που έλαβαν οι ομάδες για τους δύο ημιτελικούς. Η κατανομή ήταν αρκετή για τους φίλους της Στόουκ Σίτι Φ.Κ. που είχαν 21.000 κατόχους εισιτηρίων διαρκείας, αλλά όχι για τους φίλους της Μάντσεστερ Σίτι, ο οποίοι είχαν 36.000 κατόχους εισιτηρίων διαρκείας. Ορισμένοι οπαδοί αισθάνθηκαν αδικημένοι για την έλλειψη των εισιτηρίων, συμπεριλαμβανομένου του προέδρου της Στόουκ  που εξέφρασε την απογοήτευσή του και πρότεινε την κατανομή 30.000 εισιτηρίων και για τις δύο ομάδες.
Όπως για κάθε αγώνα του 2010-11 Κυπέλλου Αγγλίας, η μπάλα για τον τελικό ήταν που παρέχονται από την εταιρία Nike και παραδόθηκε την ήμερα του αγώνα.
Ο αγώνας
Η Στόουκ Σίτι Φ.Κ. πήγε στον πρώτο τελικό της ιστορίας της ως αουτσάιντερ σύμφωνα με τον προπονητή της Τόνι Πούλις, ενώ η προπονητής της Μάντσεστερ Σίτι Ρομπέρτο ​​Μαντσίνι φοβόταν τον τίτλο του αουτσάιντερ που είχε η Στόουκ Σίτι Φ.Κ.  ως κίνδυνο για εφησυχασμό από τους παίκτες του. Υπήρχαν αμφιβολίες για το αν θα αγωνιστούν βασικοί παίκτες και για τις δύο ομάδες, Κάρλος Τέβες για την Μάντσεστερ Σίτι [47] και ο Μάθιου Εθέρινγκτον για την Στόουκ, ο οποίος υπέστη ένα τραυματισμό μόλις 17 ημέρες πριν από την τελικό, αλλά τελικά και οι δύο ξεκίνησαν τον αγώνα. Η Μάντσεστερ Σίτι ήταν η ομάδα που κυριάρχησε σχεδόν σε όλο το πρώτο ημίχρονο, με την ομάδα του Ρομπέρτο Μαντσίνι να χάνει 3-4 αρκετά καλές ευκαιρίες αλλά το γκολ να μην έρχεται λόγω των σπουδαίων επεμβάσεων του Δανού τερματοφύλακα της Στόουκ Τόμας Σόρενσεν αλλά και αστοχίας στην τελική προσπάθεια από πλευράς της Σίτι. Μόλις στο 5' η Μάντσεστερ Σίτι απείλησε για πρώτη φορά, με τον Σόρενσεν να λέει "όχι" στο σουτ του Κάρλος Τέβες (έπεσε και απέκρουσε στην αριστερή γωνία του), με τη συμπλήρωση του δεκαλέπτου ο Σόουκρος λίγο έλειψε να πετύχει αυτογκόλ (η προβολή του έστειλε τη μπάλα δίπλα από το δοκάρι), ενώ στο 11' η βολίδα του Γιαγιά Τουρέ με το δεξί έφυγε ελάχιστα εκατοστά έξω από το αριστερό δοκάρι της εστίας της Στόουκ Σίτι. Μετά από ένα δεκάλεπτο όπου η Στόουκ κατάφερε να ισορροπήσει, η Μάντσεστερ Σίτι έφτασε και πάλι κοντά στο γκολ στο 24' όταν ο Μπαλοτέλι απέφυγε με ωραία ντρίμπλα τον Γουίλκινσον και έκανε το δεξί διαγώνιο σουτ, αλλά τον Σόρενσεν να εκτινάσσεται εντυπωσιακά στο αριστερό του "παραθυράκι" και να διώχνει σε κόρνερ με το δεξί του χέρι. Στο 35' η Μάντσεστερ Σίτι έχασε την πιο μεγάλη ευκαιρία τους στο πρώτο ημίχρονο για να ανοίξει το σκορ.όταν μετά από έξυπνη κάθετη μπαλιά του Τέβες ο Μπαλοτέλι μπήκε στην περιοχή αλλά δεν μπόρεσε να ξεπεράσει τον Σόρενσεν, με τον Σίλβα να ακολουθεί  τη φάση αλλά το πλασέ του από ιδανική θέση να στέλνει τη μπάλα πάνω από το οριζόντιο δοκάρι. Αυτή ήταν και η τελευταία αξιόλογη φάση του πρώτου ημιχρόνου, που βρήκε τους παίκτες του Μαντσίνι να έχουν 11 τελικές προσπάθειες για γκολ (3 σουτ προς το τέρμα) έναντι μόλις 3 της Στόουκ (καμία προς την εστία).
Το δεύτερο ημίχρονο η Στόουκ ήταν που να ανέβαζε την απόδοσή της και άρχισε να γίνεται πιο απειλητική.Ο Νταβίντ Σίλβα καθυστέρησε αδικαιολόγητα μέσα στη μεγάλη περιοχή στο 56' και έτσι χάθηκε μία ευκαιρία για τη Σίτι (στην εξέλιξη της φάσης το σουτ του Τέβες ύστερα από πάσα του Τουρέ βρήκε σε πόδι αμυντικού και έφυγε κόρνερ), ενώ οι "πότερς" απάντησαν δυναμικά στο 62' με τον Κένιον Τζόουνς. Ο γιγαντόσωμος φορ της Στόουκ Σίτι βγήκε στην πλάτη της αντίπαλης άμυνας ύστερα από βαθιά μπαλιά και ξεπέρασε στο σπριντ τον Λέσκοτ, όμως στο τετ α τετ με τον εξερχόμενο Χαρτ βγήκε χαμένος αφού το πλασέ του αποκρούστηκε με τα πόδια από τον Άγγλο γκολκίπερ. Το ματς φαινόταν να ισορροπεί σε ένα τεντωμένο σχοινί οδεύοντας προς το τελευταίο 20λεπτο και στο 74ο λεπτό ο Γιαγιά Τουρέ σε μία φάση διαρκείας μέσα στην περιοχή της Στόουκ Σίτι  που οι αμυντικοί της δεν μπόρεσαν να απομακρύνουν μετά τις προσπάθειες των Σίλβα και Μπαλοτέλι, η μπάλα στρώθηκε στον Τουρέ και ο Ιβοριανός αμυντικός μέσος την έστειλε στα δίχτυα με ένα ευθύβολο σουτ λίγο πιο μπροστά από το ύψος του πέναλτι (1-0). Μετά την επίτευξη του γκολ, οι "πολίτες" απελευθερώθηκαν ψυχολογικά και απέκτησαν τον απόλυτο έλεγχο του παιχνιδιού.
Εξωτερικοί σύνδεσμοι
Κατηγορία:Τελικοί κυπέλλου Αγγλίας Κατηγορία:Ποδόσφαιρο το 2011
Δρόσος Κυριάκου
Ο Δρόσος Κυριάκου (1916 - 27 Ιανουαρίου 1963), του Ιωάννη, ήταν Έλληνας δικηγόρος και πολιτικός, ο οποίος υπηρέτησε ως βουλευτής.
Βιογραφία
Σπούδασε νομικά και άσκησε τη δικηγορία. Εξελέγη βουλευτής με τον Ελληνικό Συναγερμό το 1952. .
Απεβίωσε σε ηλικία 47 ετών από ψύξη ενώ βρισκόταν σε κυνηγετική εκδρομή στα περίχωρα της Ηράκλειας Σερρών. Κηδεύτηκε στις 28 Ιανουαρίου 1963 στις Σέρρες. Με τη σύζυγό του, Ήρα, απέκτησαν έναν γιο, τον Γιώργο.
Παραπομπές
Κατηγορία:Βουλευτές εκλεγμένοι με τον Ελληνικό Συναγερμό Κατηγορία:Βουλευτές Σερρών
Επιχείρηση Kίτα
H επιχείρηση Κίτα διεξήχθη από το Αυτοκρατορικό Ιαπωνικό Ναυτικό (Imperial Japanese Navy - IJN) κατά τη διάρκεια του πολέμου του Ειρηνικού τον Φεβρουάριο του 1945. Σκοπός του ήταν να επιστρέψει δύο υβριδικά θωρηκτά αεροπλανοφόρα της τάξης Ise και τέσσερα πλοία συνοδείας, από την Σιγκαπούρη στην Ιαπωνία όπου είχαν ως έδρα μέχρι και τον Νοέμβριο του προηγούμενου έτους. Η κίνηση της Ιαπωνικής δύναμης εντοπίστηκε από τους Συμμάχους, αλλά όλες οι απόπειρες τους να της επιτεθούν με υποβρύχια και αεροσκάφη απέτυχαν. Παρ 'όλα αυτά, ως αποτέλεσμα των συνεχών μπλόκων των Συμμάχων στην Ιαπωνία, τα θωρηκτά αεροπλανοφόρα της τάξης Ise και η συνοδεία τους ήταν από τα τελευταία πολεμικά πλοία IJN που έφτασαν με ασφάλεια στην Ιαπωνία μέσω του Νοτιοδυτικού Ειρηνικού, πριν από το τέλος του πολέμου.
Πριν αναχωρήσουν από τη Σιγκαπούρη, τα Ιαπωνικά πλοία, τα οποία ορίστηκαν ως Δύναμη Ολοκλήρωσης, φορτώθηκαν με προμήθειες λαδιού και άλλων σημαντικών πρώτων υλών. Αυτό αποτελούσε μέρος μιας προσπάθειας να μεταφέρουν μεγάλες ποσότητες προμηθειών μέσα απο τον αποκλεισμό (μπλόκο) των Συμμάχων στην Ιαπωνία, προτού η χώρα αποκοπεί από την αυτοκρατορία της. Οι Σύμμαχοι είχαν μάθει για την σύνθεση και τους στόχους της Δύναμης Ολοκλήρωσης μέσω των πληροφοριών που αποκτήθηκαν από την αποκρυπτογράφηση ιαπωνικών ραδιοφωνικών σημάτων και ανέπτυξαν σχέδια για συντονισμένες επιθέσεις εναντίον τους με υποβρύχια και αεροσκάφοι της Πολεμικής Αεροπορίας των ΗΠΑ. Στο πλαίσιο αυτών των προετοιμασιών, 26 υποβρύχια τοποθετήθηκαν τελικά κατά μήκος της αναμενόμενης διαδρομής των Ιαπωνικών πλοίων.